CELEX: 32019D1575
Language: bg
Date: 2019-09-16 00:00:00
Title: Решение (ЕС) 2019/1575 на Съвета от 16 септември 2019 година за изменение на Решение 1999/70/ЕО относно външните одитори на националните централни банки по отношение на външните одитори на Bank Ċentrali ta' Malta/Central Bank of Malta

23.9.2019   
               
               
                  BG
               
               
                  Официален вестник на Европейския съюз
               
               
                  L 243/4
               
            
         РЕШЕНИЕ (ЕС) 2019/1575 НА СЪВЕТА
         от 16 септември 2019 година
         за изменение на Решение 1999/70/ЕО относно външните одитори на националните централни банки по отношение на външните одитори на Bank Ċentrali ta' Malta/Central Bank of Malta
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Протокол № 4 за устава на Европейската система на централните банки и на Европейската централна банка, приложен към Договора за Европейския съюз и към Договора за функционирането на Европейския съюз, и по-специално член 27.1 от него,
         като взе предвид препоръката на Европейската централна банка от 25 юли 2019 г. до Съвета на Европейския съюз относно външните одитори на Централната банка на Малта (ЕЦБ/2019/24) (1),
         като има предвид, че:
         
                     (1)
                  
                  
                     Отчетите на Европейската централна банка (ЕЦБ) и на националните централни банки на държавите членки, чиято валута е евро, се проверяват от независими външни одитори, препоръчани от Управителния съвет на ЕЦБ и одобрени от Съвета на Европейския съюз.
                  
               
                     (2)
                  
                  
                     Мандатът на външните одитори на Bank Ċentrali ta' Malta/Central Bank of Malta, PricewaterhouseCoopers, изтече след одита за финансовата 2018 година. Поради това е необходимо да се назначат външни одитори за периода, започващ от финансовата 2019 година.
                  
               
                     (3)
                  
                  
                     Bank Ċentrali ta' Malta/Central Bank of Malta избра KPMG за свой външен одитор за финансовите години от 2019 до 2025.
                  
               
                     (4)
                  
                  
                     Управителният съвет на ЕЦБ препоръча назначаването на KPMG за външен одитор на Bank Ċentrali ta' Malta/Central Bank of Malta за финансовите години от 2019 до 2025.
                  
               
                     (5)
                  
                  
                     Съгласно препоръката на Управителния съвет на ЕЦБ Решение 1999/70/ЕО (2) на Съвета следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            В член 1 от Решение 1999/70/ЕО параграф 15 се заменя със следното:
            
               
                  „15.   KPMG се одобрява за външен одитор на Bank Ċentrali ta' Malta/Central Bank of Malta за финансовите години от 2019 до 2025.“
               
            
         
         
            Член 2
            Настоящото решение поражда действие в деня на нотифицирането му.
         
         
            Член 3
            Адресат на настоящото решение е Европейската централна банка.
         
         
            Съставено в Брюксел на 16 септември 2019 година.
            
               
                  За Съвета
               
               
                  Председател
               
               T. TUPPURAINEN
            
         
         
            (1)  ОВ C 283, 21.8.2019 г., стр. 1.
         
            (2)  Решение 1999/70/ЕО на Съвета от 25 януари 1999 г. относно външните одитори на националните централни банки (ОВ L 22, 29.1.1999 г., стр. 69).